 SHABAN MAKOKHA Na NYABOGA KIAGE ALIYEKUWA Gavana wa Kakamega Wycliffe Oparanya anahojiwa na maafisa wa Tume ya Maadili na Kukabiliana na Ufisadi (EACC) katika Integrity Centre, saa chache baada yao kuvamia makazi yake ya kijini Emabole, Butere na vile vile ya jijini Nairobi. Msako wa kijijini umeanza saa tatu za asubuhi na kukamilika saa saba kasoro dakika 25. Mmoja wa maafisa aliyejitambulisha tu kuwa ni Bw Arunga, amesema msako umeendeshwa kwa mujibu wa sheria na kwamba watatoa maelezo baadaye wakiwa pahala popote nchini. Nao msako kwenye makazi yake ya jijini Nairobi umekuwa na drama nyingi, maafisa wa EACC wakionekana wakibeba na kuondoka na kompyuta aina ya Mac ambayo waliipata kwa nyumba ya Bw Oparanya, ambaye ni Mwenyekiti wa Baraza la Azimio La Umoja-One Kenya. Baada ya dakika kadhaa, Bw Oparanya akiwa na wakili wake Ken Nyaundi wamefika katika makao makuu ya EACC kuandikisha taarifa. Afisa wa EACC Andrew Lekamparish amewasindikiza hadi walipoanza kuandikisha taarifa. Kinara wa muungano wa Azimio ni Raila Odinga. Bw Odinga alipoteza uchaguzi mkuu wa mwaka 2022 kwa Rais William Ruto wa muungano wa Kenya Kwanza. You can share this post!  Be our fan Follow us Join us Subscribe our newsletter to stay updated © Copryright 2023 Taifa Leo. All Rights Reserved  